*Likumprojekts*

**Grozījumi**[**Jūrlietu**](https://likumi.lv/ta/id/63405-militara-dienesta-likums) **pārvaldes un jūras drošības likumā**

Izdarīt Jūrlietu pārvaldes un jūras drošības likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 23. nr.; 2004, 23. nr.; 2005, 24. nr.; 2006, 14. nr.; 2007, 12. nr.; 2008, 3., 15. nr.; 2009, 2. nr.; Latvijas Vēstnesis, 2009, 178. nr.; 2010, 101. nr.; 2011, 103. nr.; 2012, 59. nr.; 2013, 126. nr.; 2015, 97. nr.; 2016, 120. nr.; 2017, 147. nr.; 2018, 204. nr.; 2019, 41. nr.; 2020, 102 nr.) šādus grozījumus:

1. Izteikt 7. panta pirmās daļas 8. punktu šādā redakcijā:

 “8) normatīvajos aktos noteiktajā kārtībā pārbauda, vai jūrnieks, atrodoties uz kuģa Latvijas ūdeņos (Latvijas ostu ārējā reidā un teritoriālajā jūrā), ir lietojis alkoholu, narkotiskās, psihotropās vai toksiskās vielas.”

2. Aizstāt 44. panta pirmajā un 1.1 daļā vārdus “Latvijas ūdeņos ārpus ostas akvatorijas” ar vārdiem “Latvijas ostu ārējā reidā, teritoriālajā jūrā un ekskluzīvajā ekonomiskajā zonā”.

Ministru prezidenta biedrs,

aizsardzības ministrs Artis Pabriks